PLE คว้างาน “โครงการก่อสร้างโรงงานผลิตยารังสิต ระยะ 2” มูลค่ารวมกว่า 5 พันลบ. กินยาว 3 ปี
PLE คว้างาน "โครงการก่อสร้างโรงงานผลิตยารังสิต ระยะ 2" มูลค่ารวมกว่า 5 พันลบ. กินยาว 3 ปี
24 มิ.ย. 2562

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ในวันนี้ (24 มิ.ย.62) บริษัทได้เข้าลงนามสัญญาจ้างก่อสร้าง “โครงการก่อสร้างโรงงานผลิตยารังสิต ระยะที่ 2” กับ องค์การเภสัชกรรม (อภ.) มูลค่ารวม 5,264 ล้านบาท (รวม VAT) ซึ่งประกอบด้วยงานโครงสร้าง-สถาปัตยกรรม 1,498 ล้านบาท, วิศวกรรมระบบประกอบอาคาร 1,144 ล้านบาท, Utility จ่ายเครื่องจักร 492 ล้านบาท, เครื่องจักร/เครื่องมือ ปฏิบัติการ 1,917 ล้านบาท และระบบคลังสินค้าอัตโนมัติ 213 ล้านบาท
โดยมีพื้นที่ก่อสร้างรวม 121,148 ตารางเมตร และระยะเวลาก่อสร้าง 1,080 วัน จากวันที่ อภ.มีหนังสือมอบพื้นที่และแจ้งให้เริ่มงาน